**DĖL ROKIŠKIO RAJONO SAVIVALDYBĖS TARYBOS 2022 M. RUGSĖJO 30 D. SPRENDIMO NR. TS-197 „DĖL SPORTO NEVYRIAUSYBINIŲ ORGANIZACIJŲ PROJEKTŲ FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ PAKEITIMO**

2024 m. kovo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 29 punktu ir Rokiškio rajono savivaldybės sporto tarybos nuostatų, patvirtintų Rokiškio rajono savivaldybės tarybos 2024 m. sausio 25 d. sprendimu Nr. TS-18, 6.4 punktu, Rokiškio rajono savivaldybės taryba nusprendžia:

1. Pakeisti Sporto nevyriausybinių organizacijų projektų finansavimo iš savivaldybės biudžeto lėšų tvarkos aprašą, patvirtintą Rokiškio rajono savivaldybės 2022 m. rugsėjo 30 d. sprendimu Nr. TS-197 „Dėl Sporto nevyriausybinių organizacijų projektų finansavimo iš savivaldybės biudžeto lėšų tvarkos aprašo patvirtinimo“:

1.1. Pakeisti 11 punktą ir išdėstyti jį taip:

„11. Projektus svarsto ir vertina Rokiškio rajono savivaldybės sporto taryba (toliau – Taryba), kuri vadovaujasi projektų vertinimo išvadomis, teikia siūlymus Savivaldybės administracijos direktoriui įsakymu skirti lėšų programoms finansuoti.“;

1.2. Pakeisti 12 punktą ir išdėstyti jį taip:

„12. Projekto vykdytojai teikia užpildytą, projekto vykdytojo vadovo parašu ir antspaudu patvirtintą paraišką (1 priedas), prie paraiškos prideda organizacijos įstatų, registracijos pažymėjimo patvirtintas kopijas ir kitus dokumentus, ir viename PDF formato dokumente išsiunčia elektroniniu paštu: [savivaldybe@rokiskis.lt](mailto:savivaldybe@rokiskis.lt).“;

1.3. Pakeisti 17 punktą ir išdėstyti jį taip:

„17. Lėšos projektams finansuoti tvirtinamos Savivaldybės administratoriaus direktoriaus įsakymu, atsižvelgiant į Rokiškio rajono savivaldybės sporto tarybos sprendimo protokolą.“.

Savivaldybės meras Ramūnas Godeliauskas

Aurimas Laužadis

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2022 M. RUGSĖJO 30 D. SPRENDIMO NR. TS-197 „DĖL SPORTO NEVYRIAUSYBINIŲ ORGANIZACIJŲ PROJEKTŲ FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ PAKEITIMO**

**AIŠKINAMASIS RAŠTAS**

2024 m. kovo 28 d.

Projekto rengėjas – Švietimo ir sporto skyriaus vedėjas Aurimas Laužadis.

Pranešėjas komitetų ir tarybos posėdžiuose – Švietimo ir sporto skyriaus vedėjas Aurimas Laužadis.

|  |  |  |
| --- | --- | --- |
| 1. | Sprendimo projekto tikslas ir uždaviniai | Rokiškio rajono savivaldybės sporto tarybai suteikti įgaliojimus vertinti Sporto nevyriausybinių organizacijų projektus. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | 1. Lietuvos Respublikos vietos savivaldos įstatymo 6 straipsnio 29 punktas reglamentuoja savivaldybės reguliavimą sporto renginių organizavimo ir laisvalaikio užimtumo klausimais.  2. Dėl Savivaldybės elektroninio adreso pasikeitimo pakeičiamas elektroninio pašto adresas į [savivaldybe@rokiskis.lt](mailto:savivaldybe@rokiskis.lt) .  3. Rokiškio rajono savivaldybės sporto tarybos nuostatų, patvirtintų Rokiškio rajono savivaldybės tarybos 2024 m. sausio 25 d. sprendimu Nr. TS-18, 6.4 punktas reglamentuoja, kad Sporto nevyriausybinių organizacijų projektus vertina Sporto taryba. Todėl keičiami aprašo 11 ir 17 punktai. |
| 3. | Laukiami rezultatai | Rokiškio rajono savivaldybės taryba norminiu teisės aktu suteikia įgaliojimus vertinti Sporto nevyriausybinių organizacijų projektus Rokiškio rajono savivaldybės sporto tarybai. |
| 4. | Lėšų poreikis ir šaltiniai | Sprendimui įgyvendinti papildomų savivaldybės biudžeto lėšų nereikės. |
| 5. | Antikorupcinis sprendimo projekto vertinimas | Pagrindiniam teisės aktui antikorupcinis vertinimas atliktas, parengta pažyma. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Yra |